Martin Bergeron

Martin Bergeron (s. 20. tammikuuta 1968 Verdun, Quebec) on kanadalainen jääkiekkoilija, joka pelasi urallaan niin Pohjois-Amerikassa, Euroopassa kuin Japanissakin. NHL-seura New York Rangers varasi Bergeronin vuonna 1988 numerolla 55, mutta korkein sarjataso, jolla Bergeron pelasi oli kuitenkin NHL:n farmiliiga AHL, jossa Bergeron pelasi kaudella 1990–1991 Binghamton Rangersissa 41 ottelua. AHL-kautensa jälkeen Bergeron pelasi vielä ECHL-liigan Louisville Icehawksin joukkueessa, kunnes aloitti viisi kautta kestäneen Euroopan kiertueensa. Bergeron edusti kaudella 1992–1993 saksalaista EHC Gelsenkirchenin joukkuetta jääkiekon 2. Bundesligassa. Seuraavalla kaudella hän edusti alemman sarjatason Oberligan Neusser EV:n joukkuetta. Seuraavat kaksi kautta Bergeron edusti 2. Bundesligan EHC Dortmundin joukkuetta. Bergeronin Euroopan pelit katkesivat kaudella 1996–1997, vaikkakin kauden Bergeron aloitti itävaltalaisessa Wiener EV:n joukkueessa monikansallisessa Alpenligassa. Hän pelasi loppukauden vasta perustetussa Ligue Nord-Américaine de Hockey (QSPHL) -liigassa Acton Vale Novan joukkueessa. Viidessä ottelussa Bergeron teki seitsemän (6+1) pistettä. Seuraavalla kaudella Bergeron pelasi Japanissa Snow Brand Sapporon joukkueessa. 40 ottelussa syntyi tehot 40+23. Sen kauden jälkeen Bergeron siirtyi Suomeen ja I-divisioonaseura Oulun Kärppiin. Kahdessa kaudessa Bergeron pelasi 86 ottelua, joissa hän teki 86 maalia ja antoi 77 maaliin johtanutta syöttöä. Ensimmäisellä kaudellaan hän voitti divisioonan piste-, maali- ja jäähypörssin, ja uusi jäähypörssiä lukuun ottamatta tittelinsä seuraavalla kaudella. Bergeron pelasi seuraavat kolme kautta Sveitsin toiseksi korkeimmalla sarjatasolla, Nationalliga B:ssä. Kaksi kausista meni HC Ajoien ja yksi EHC Baselin joukkueissa. Kaudeksi hän palasi Suomeen ja SM-liigaseura Porin Ässiin. Ässissä tehot jäivät 55:ssä ottelussa 38:aan ja Bergeron palasi Sveitsiin. Sveitsissä Bergeron pelasi aina uransa loppuun eli kauteen 2005–2006. Sen jälkeen hän on vielä sekä pelannut että valmentanut Sveitsin alasarjoissa. ==Tilastot== 1988–1989 Denver Rangers IHL 1 0 1 1 0 – – – – – 1989–1990 Erie Panthers ECHL 59 30 58 88 109 7 3 4 7 20 1990–1991 Binghamton Rangers AHL 41 11 22 33 31 – – – – – San Diego Gulls IHL 9 4 4 8 16 – – – – – 1991–1992 Louisville Icehawks ECHL 64 39 61 100 134 13 3 11 14 36 1992–1993 EHC Gelsenkirchen GER II 50 63 56 119 126 – – – – – 1993–1994 Neusser EV GER III 46 98 76 174 110 – – – – – 1994–1995 EHC Dortmund GER II 37 47 60 107 64 2 1 1 2 0 1995–1996 EHC Dortmund GER II 40 36 53 89 105 – – – – – 1996–1997 Wiener EV Alpenliga 32 15 24 39 38 – – – – – Acton Vale Nova QSPHL 5 6 1 7 2 – – – – – 1997–1998 Snow Brand Sapporo JIHL 40 40 23 63 63 – – – – – 1998–1999 Kärpät I-div. 41 46 31 77 112 5 1 1 2 6 1999–2000 Kärpät I-div. 45 40 46 86 71 – – – – – 2000–2001 HC Ajoie NLB 40 35 50 85 56 4 0 4 4 18 2001–2002 HC Ajoie NLB 36 36 41 77 66 8 7 4 11 4 2002–2003 EHC Basel NLB 38 27 35 62 20 15 7 8 15 42 2003–2004 Ässät SM-liiga 55 17 21 38 64 – – – – – 2004–2005 HC La Chaux-de-Fonds NLB 40 17 27 44 50 4 0 1 1 38 2005–2006 HC Ajoie NLB 38 26 43 69 66 – – – – – ZSC Lions NLA 2 0 1 1 2 – – – – – EHC Chur NLB 0 0 0 0 0 5 2 2 4 8 2006–2007 CP de Meyrin SwissDiv2 20 31 21 52 16 6 3 6 9 16 2008–2009 HC Ajoie II SwissDiv2 18 21 18 39 42 3 2 2 4 37 2009–2010 HC Franches-Montagnes SwissDiv1 18 10 15 25 68 7 8 3 11 20 2017–2018 HC Tramelan SwissDiv2 2 0 2 2 2 – – – – – 2018–2019 HC Tramelan II SwissDiv3 10 18 12 30 6 – – – – – 2019–2020 HC Tramelan II SwissDiv3 3 6 3 9 0 – – – – – ==Lähteet== * * ===Viitteet=== Luokka: Kanadalaiset jääkiekkoilijat Luokka:Vuonna 1968 syntyneet Luokka:Elävät henkilöt